**สรุปผลการประชุม ก.จ.**

**ครั้งที่ 3/๒๕66**

**เมื่อวันที่ 30 มีนาคม 2566 เวลา 09.00 น.**

………………………..

1. หารือการออกคำสั่งลงโทษทางวินัยผู้โอนสังกัด กรณีคณะกรรมการ ป.ป.ช. ชี้มูลความผิดวินัยฐานทุจริตต่อหน้าที่ราชการในมูลกรณีเดียวกันกับที่เคยถูกลงโทษวินัยไม่ร้ายแรงไปแล้ว

- ให้แจ้งความเห็นคณะกรรมการกฤษฎีกา เรื่องเสร็จที่ ๒๓๐/๒๕๖๖ สรุปได้ดังนี้

ประเด็นที่ ๑ กรณี อบจ. ล. ได้เคยมีคำสั่งลงโทษทางวินัยตัดเงินเดือน นาง อ ต่อมานาง อ ได้โอนไปรับราชการสังกัด อบจ. พ. และคณะกรรมการป.ป.ช. ได้ชี้มูลวินัยนาง อ กรณีเดียวกันกับที่ อบจ. ล. ได้เคยมีคำสั่งลงโทษตัดเงินเดือนไปแล้ว นายก อบจ. พ. ผู้บังคับบัญชาปัจจุบันสามารถออกคำสั่งลงโทษนาง อ ตามคำวินิจฉัยของคณะกรรมการ ป.ป.ช. และยกเลิกคำสั่งลงโทษตัดเงินเดือนของ อบจ. ล. ในคราวเดียวกัน ได้หรือไม่

เห็นว่า นายก อบจ. พ. ผู้บังคับบัญชาปัจจุบันมีหน้าที่ต้องสั่งลงโทษทางวินัยตามมติของคณะกรรมการ ป.ป.ช. โดยคำสั่งลงโทษทางวินัยของ อบจ. พ. ต้องระบุให้ชัดเจนด้วยว่า คำสั่งลงโทษตัดเงินเดือน ซึ่งออกโดยนายก อบจ. ล. เป็นอันสิ้นผลไป แล้วแจ้งคำสั่งไปยังนายก อบจ. ล. เพื่อมีคำสั่งยกเลิกคำสั่งลงโทษตัดเงินเดือนนาง อ อันเป็นการยืนยันถึงการสิ้นผลของคำสั่งเดิม และเพื่อให้เกิดความชัดเจนในการพิจารณา ถึงสิทธิประโยชน์ รวมทั้งไม่เกิดปัญหาการตีความเรื่องการลงโทษที่ซ้ำซ้อนกัน

ประเด็นที่ ๒ อบจ. ล. จะต้องสั่งยกเลิกคำสั่งลงโทษตัดเงินเดือนเดิมโดยให้มีผลย้อนหลังไปตั้งแต่วันที่มีคำสั่ง หรือไม่ และจะต้องดำเนินการให้แล้วเสร็จภายในเก้าสิบวันนับแต่วันที่ได้รู้เหตุแห่งการยกเลิกหรือเพิกถอน หรือไม่ อย่างไร

เห็นว่า เมื่อได้วินิจฉัยแล้วว่า เมื่อ อบจ. พ. ได้มีคำสั่งลงโทษตามมติคณะกรรมการ ป.ป.ช. แล้ว มีผลให้คำสั่งลงโทษของ อบจ. ล. เดิม เป็นอันสิ้นผลไปตั้งแต่ต้น การออกคำสั่งของ อบจ. ล. ที่ให้ยกเลิกคำสั่งลงโทษตัดเงินเดือน ดังกล่าว จึงไม่จำเป็นต้องกำหนดให้มีผลย้อนหลังไปตั้งแต่วันที่มีคำสั่ง และการยกเลิกคำสั่งดังกล่าว ไม่อยู่ภายใต้เงื่อนไขที่ต้องดำเนินการให้แล้วเสร็จภายใน ๙๐ วัน

ประเด็นที่ ๓ การที่ อบจ. ล. ได้มีคำสั่งลงโทษทางวินัยนาง อ ตัดเงินเดือน เป็นผลทำให้นาง อ
ถูกงดเลื่อนขั้นเงินเดือน ครั้งที่ ๒ เนื่องจากถูกลงโทษทางวินัยหนักกว่าโทษภาคทัณฑ์ หากมีการยกเลิกคำสั่งลงโทษตัดเงินเดือนดังกล่าวแล้ว จะถือว่านาง อ เป็นผู้มีสิทธิได้รับการเลื่อนขั้นเงินเดือนครั้งที่ ๒ หรือไม่ อย่างไร

เห็นว่า เมื่อคำสั่งของ อบจ. ล. ที่ให้ลงโทษตัดเงินเดือนนาง อ ถูกยกเลิกและสิ้นผลไปแล้ว นาง อ จึงไม่ใช่ผู้ถูกลงโทษ นาง อ จึงมีสิทธิที่จะได้รับเงินเดือนที่ถูกตัดคืน และย่อมมีสิทธิที่จะได้รับ การพิจารณาว่าจะได้เลื่อนขั้นเงินเดือน ครั้งที่ ๒ ตามหลักเกณฑ์ที่เกี่ยวข้องต่อไป

2. ร่างประกาศ ก.จ. เรื่อง มาตรฐานทั่วไปเกี่ยวกับการสอบคัดเลือกและการคัดเลือกข้าราชการองค์การบริหารส่วนจังหวัดให้ดำรงตำแหน่งสายงานผู้บริหาร (ฉบับที่ ..) พ.ศ. ....

- เห็นชอบให้ข้าราชการองค์การบริหารส่วนจังหวัดตำแหน่งสายงานผู้บริหารผู้ได้รับกระทบ จากการปรับปรุงโครงสร้างส่วนราชการ หรือผู้ที่อยู่ระหว่างการรักษาการในตำแหน่งที่ปรับปรุงระดับตำแหน่งสูงขึ้นได้รับการคุ้มครองว่ายังเป็นผู้ดำรงตำแหน่ง ประเภท สายงาน และระดับเดิม ใน 150 วัน นับแต่วันประกาศปรับปรุงโครงสร้างส่วนราชการ หากพ้น 150 วัน ให้กำหนดตำแหน่งรองรับผู้ที่ได้รับผลกระทบจากการปรับปรุงโครงสร้างส่วนราชการตามแนวปฏิบัติที่กำหนด โดยองค์การบริหารส่วนจังหวัดสามารถย้าย โอน และรับโอนข้าราชการองค์การบริหารส่วนจังหวัดมาแต่งตั้งให้ดำรงตำแหน่งสายงานผู้บริหารที่ว่างได้ ตามประกาศ ก.จ. เรื่อง มาตรฐานทั่วไปเกี่ยวกับการสอบคัดเลือกและการคัดเลือกข้าราชการองค์การบริหารส่วนจังหวัดให้ดำรงตำแหน่งสายงานผู้บริหาร พ.ศ. ๒๕๖๐ แก้ไขเพิ่มเติมถึง (ฉบับที่ 6) พ.ศ. 2566

3. การอุทธรณ์ผลการประเมินข้าราชการหรือพนักงานครูและบุคลากรทางการศึกษาองค์กรปกครองส่วนท้องถิ่นเพื่อเลื่อนวิทยฐานะระดับชำนาญการพิเศษ (กรณีเยียวยารอบเดือนตุลาคม 2562 ส่งผลงาน หลังอบรม 3 เดือน)

- ข้าราชการหรือพนักงานครูฯ ดังกล่าว ได้ยื่นขอทบทวนผลการประเมินผลงานฯ ซึ่งเป็นไป ตามสิทธิที่กำหนดไว้ตามพระราชบัญญัติวิธีปฏิบัติราชการทางปกครอง พ.ศ. 2539 และที่แก้ไขเพิ่มเติม มาตรา 3 ซึ่ง ก.จ. สามารถรับพิจารณาการอุทธรณ์ได้ แต่เมื่อพิจารณาข้อเท็จจริงประกอบแล้วปรากฏว่า ภายหลังจากที่ข้าราชการหรือพนักงานครูฯ ดังกล่าว ได้ทราบผลการประเมินผลงาน “ไม่ผ่าน” จากการยื่นขอรับการประเมินรอบปกติในห้วงเดือนตุลาคม 2562 แล้ว ต่อมาได้เข้ารับการช่วยเหลือ เยียวยา พัฒนาผลงาน และจัดส่งผลงานให้คณะกรรมการประเมินใหม่อีกครั้งแล้ว ตามแนวทางปฏิบัติในการประเมิน ผลงานข้าราชการหรือพนักงานครูและบุคลากรทางการศึกษาท้องถิ่นเพื่อมีหรือเลื่อนเป็นวิทยฐานะชำนาญการพิเศษ (กรณีผู้ขอรับการประเมินมีผลงานที่เกิดจากการปฏิบัติหน้าที่ไม่ผ่านเกณฑ์ประเมิน) ที่ ก.ท. ในการประชุม ครั้งที่ 3/2552 เมื่อวันที่ 30 มีนาคม 2552 กำหนดกระบวนการดูแล ช่วยเหลือ พัฒนา และเยียวยา ซึ่งครั้งนี้เมื่อปรากฏผลการประเมิน “ไม่ผ่าน” ก็ถือว่าได้รับโอกาสและสิทธิในการดูแล ช่วยเหลือ พัฒนา และเยียวยา ที่เหมาะสมตามที่หลักเกณฑ์กำหนดแล้ว จึงไม่เห็นชอบให้มีการพิจารณาอุทธรณ์ผลการประเมินอีก ดังนั้น จึงมีมติให้ยกอุทธรณ์

.........................................................................

**สรุปผลการประชุม ก.ท.**

**ครั้งที่ 3/๒๕66**

**เมื่อวันที่ 30 มีนาคม 2566 เวลา 09.30 น.**

………………………..

1. ร่างประกาศ ก.ท. เรื่อง มาตรฐานทั่วไปเกี่ยวกับการสอบคัดเลือกและการคัดเลือกพนักงานเทศบาลให้ดำรงตำแหน่งสายงานผู้บริหาร (ฉบับที่ ..) พ.ศ. ....

- เห็นชอบให้พนักงานเทศบาลตำแหน่งสายงานผู้บริหารผู้ได้รับกระทบจากการปรับปรุงโครงสร้างส่วนราชการ หรือผู้ที่อยู่ระหว่างการรักษาการในตำแหน่งที่ปรับปรุงระดับตำแหน่งสูงขึ้น ได้รับการคุ้มครองว่ายังเป็นผู้ดำรงตำแหน่ง ประเภท สายงาน และระดับเดิม ใน 150 วัน นับแต่วันประกาศปรับปรุงโครงสร้างส่วนราชการ หากพ้น 150 วัน ให้กำหนดตำแหน่งรองรับผู้ที่ได้รับผลกระทบ จากการปรับปรุงโครงสร้างส่วนราชการตามแนวปฏิบัติที่กำหนด โดยเทศบาลสามารถย้าย โอน และรับโอนพนักงานเทศบาลมาแต่งตั้งให้ดำรงตำแหน่งสายงานผู้บริหารที่ว่างได้ตามประกาศ ก.ท. เรื่อง มาตรฐานทั่วไปเกี่ยวกับการสอบคัดเลือกและการคัดเลือกพนักงานเทศบาลให้ดำรงตำแหน่งสายงานผู้บริหาร พ.ศ. ๒๕๖๐ แก้ไขเพิ่มเติมถึง (ฉบับที่ 6) พ.ศ. 2566

2. การอุทธรณ์ผลการประเมินข้าราชการหรือพนักงานครูและบุคลากรทางการศึกษาองค์กรปกครองส่วนท้องถิ่นเพื่อเลื่อนวิทยฐานะระดับชำนาญการพิเศษ (กรณีเยียวยารอบเดือนตุลาคม 2562 ส่งผลงาน หลังอบรม 3 เดือน)

- ข้าราชการหรือพนักงานครูฯ ดังกล่าว ได้ยื่นขอทบทวนผลการประเมินผลงานฯ ซึ่งเป็นไป ตามสิทธิที่กำหนดไว้ตามพระราชบัญญัติวิธีปฏิบัติราชการทางปกครอง พ.ศ. 2539 และที่แก้ไขเพิ่มเติม มาตรา 3 ซึ่ง ก.ท. สามารถรับพิจารณาการอุทธรณ์ได้ แต่เมื่อพิจารณาข้อเท็จจริงประกอบแล้วปรากฏว่า ภายหลังจากที่ข้าราชการหรือพนักงานครูฯ ดังกล่าว ได้ทราบผลการประเมินผลงาน “ไม่ผ่าน” จากการยื่นขอรับการประเมินรอบปกติในห้วงเดือนตุลาคม 2562 แล้ว ต่อมาได้เข้ารับการช่วยเหลือ เยียวยา พัฒนาผลงาน และจัดส่งผลงานให้คณะกรรมการประเมินใหม่อีกครั้งแล้ว ตามแนวทางปฏิบัติในการประเมิน ผลงานข้าราชการหรือพนักงานครูและบุคลากรทางการศึกษาท้องถิ่นเพื่อมีหรือเลื่อนเป็นวิทยฐานะชำนาญการพิเศษ (กรณีผู้ขอรับการประเมินมีผลงานที่เกิดจากการปฏิบัติหน้าที่ไม่ผ่านเกณฑ์ประเมิน) ที่ ก.ท. ในการประชุม ครั้งที่ 3/2552 เมื่อวันที่ 30 มีนาคม 2552 กำหนดกระบวนการดูแล ช่วยเหลือ พัฒนา และเยียวยา ซึ่งครั้งนี้เมื่อปรากฏผลการประเมิน “ไม่ผ่าน” ก็ถือว่าได้รับโอกาสและสิทธิในการดูแล ช่วยเหลือ พัฒนา และเยียวยา ที่เหมาะสมตามที่หลักเกณฑ์กำหนดแล้ว จึงไม่เห็นชอบให้มีการพิจารณาอุทธรณ์ผลการประเมินอีก ดังนั้น จึงมีมติให้ยกอุทธรณ์

3. ขอความเป็นธรรมกรณีการดำเนินการสรรหาพนักงานเทศบาลให้ดำรงตำแหน่งปลัดเทศบาล (นักบริหารงานท้องถิ่น ระดับสูง)

- กรณีผู้เกษียณอายุราชการ นั้น ตามประกาศคณะอนุกรรมการสรรหาพนักงานเทศบาลให้ดำรงตำแหน่งสายงานผู้บริหาร เรื่อง รับสมัครสรรหาพนักงานเทศบาลให้ดำรงตำแหน่งสายงานผู้บริหาร ลงวันที่ 5 กุมภาพันธ์ 2564 และประกาศคณะอนุกรรมการสรรหาพนักงานเทศบาลให้ดำรงตำแหน่งสายงานผู้บริหาร เรื่อง ยกเลิกบัญชีรายชื่อพนักงานเทศบาลผู้ผ่านการสรรหาให้ดำรงตำแหน่งสายงานผู้บริหารเฉพาะบัญชีรายชื่อของตำแหน่งปลัดเทศบาล (นักบริหารงานท้องถิ่น ระดับสูง) และขึ้นบัญชีรายชื่อพนักงานเทศบาลผู้ผ่าน การสรรหาให้ดำรงตำแหน่งสายงานผู้บริหารเฉพาะบัญชีรายชื่อของตำแหน่งปลัดเทศบาล (นักบริหารงานท้องถิ่น ระดับสูง) ลงวันที่ 13 ธันวาคม 2565 ได้กำหนดเงื่อนไขเกี่ยวกับการแต่งตั้งไว้ว่า “ผู้ได้รับการแต่งตั้ง ต้องเป็นพนักงานเทศบาล” ดังนั้น กรณีผู้ร้องเรียนทั้ง 3 ราย (นาย ส นาย ศ และนาย ส) ซึ่งไม่สามารถแต่งตั้งให้ดำรงตำแหน่งปลัดเทศบาล (นักบริหารงานท้องถิ่น ระดับสูง) ได้ เนื่องจากเกษียณอายุราชการไปแล้ว จึงไม่มีสถานภาพ เป็นพนักงานเทศบาลตามเงื่อนไขในประกาศดังกล่าว ทั้งนี้ สำหรับ นาย ส เคยได้รับ การแต่งตั้งไปแล้ว ตั้งแต่วันที่ 1 มีนาคม 2565 ตามประกาศขึ้นบัญชีและยกเลิกบัญชีพนักงานเทศบาล ผู้ผ่านการสรรหาให้ดำรงตำแหน่งสายงานผู้บริหาร ลงวันที่ 10 มกราคม 2565 ก็ได้รับการคุ้มครอง ไม่ให้กระทบกระเทือนถึงการใดที่ผู้ได้รับผลกระทบได้ปฏิบัติตามอำนาจและหน้าที่ และการรับเงินเดือน หรือผลประโยชน์อื่นใดที่ได้รับหรือมีสิทธิได้รับจากทางราชการ

กรณีขอให้แก้ไขวันบรรจุแต่งตั้งจากวันที่ 3 มกราคม 2566 เป็นวันที่ 1 มีนาคม 2565 นั้น ตามคำพิพากษาศาลปกครองนครศรีธรรมราชให้เพิกถอนประกาศ เรื่อง การขึ้นบัญชีและการยกเลิกบัญชีพนักงานเทศบาลผู้ผ่านการสรรหาให้ดำรงตำแหน่งสายงานผู้บริหาร ลงวันที่ ๑0 มกราคม ๒๕๖๕ บางส่วน เฉพาะบัญชีรายชื่อแนบท้ายประกาศดังกล่าว ตำแหน่งปลัดเทศบาล(นักบริหารงานท้องถิ่น ระดับสูง) และประกาศ เรื่อง ยกเลิกบัญชีรายชื่อพนักงานเทศบาลผู้ผ่านการสรรหาให้ดำรงตำแหน่งสายงานผู้บริหารเฉพาะบัญชีรายชื่อของตำแหน่งปลัดเทศบาล (นักบริหารงานท้องถิ่น ระดับสูง) และขึ้นบัญชีรายชื่อพนักงานเทศบาลผู้ผ่านการสรรหาให้ดำรงตำแหน่งสายงานผู้บริหารเฉพาะบัญชีรายชื่อของตำแหน่งปลัดเทศบาล (นักบริหารงานท้องถิ่น ระดับสูง) ลงวันที่ ๑๒ กรกฎาคม ๒๕๖๕ โดยมีผลใช้บังคับตั้งแต่วันประกาศคณะอนุกรรมการสรรหาพนักงานเทศบาลให้ดำรงตำแหน่งสายงานผู้บริหาร เรื่อง การขึ้นบัญชีและการยกเลิกบัญชีพนักงานเทศบาลผู้ผ่านการสรรหาให้ดำรงตำแหน่งสายงานผู้บริหารลงวันที่ ๑๐ มกราคม ๒๕๖๕ ดังนั้น เมื่อคณะอนุกรรมการสรรหาพนักงานเทศบาลให้ดำรงตำแหน่งสายงานผู้บริหารได้มีประกาศ เรื่อง ยกเลิกบัญชีรายชื่อพนักงานเทศบาลผู้ผ่านการสรรหาให้ดำรงตำแหน่งสายงานผู้บริหารเฉพาะบัญชีรายชื่อของตำแหน่งปลัดเทศบาล (นักบริหารงานท้องถิ่น ระดับสูง) และขึ้นบัญชีรายชื่อพนักงานเทศบาลผู้ผ่านการสรรหาให้ดำรงตำแหน่งสายงานผู้บริหารเฉพาะบัญชีรายชื่อของตำแหน่งปลัดเทศบาล (นักบริหารงานท้องถิ่น ระดับสูง) ลงวันที่ 13 ธันวาคม 2565 และเรียกมารายตัววันที่ 16 ธันวาคม 2565 จึงสามารถแต่งตั้งได้ในวันที่ 3 มกราคม 2566 ทั้งนี้ สำหรับผู้ผ่านการสรรหาที่เคยได้บรรจุแต่งตั้งแล้ว ตั้งแต่วันที่ 1 มีนาคม 2565 แล้วต้องเปลี่ยนมาเป็นวันที่ 3 มกราคม 2566 นั้น เนื่องจากการแต่งตั้งจะต้องเป็นไปตามลำดับที่ ตามประกาศ ก.ท. เรื่อง มาตรฐานทั่วไปเกี่ยวกับการสอบคัดเลือกและการคัดเลือกพนักงานเทศบาลดำรงตำแหน่ง สายงานผู้บริหาร พ.ศ. 2560 ลงวันที่ 27 กรกฎาคม 2560 และที่แก้ไขเพิ่มเติม และประกาศคณะอนุกรรมการสรรหาพนักงานเทศบาลให้ดำรงตำแหน่งสายงานผู้บริหาร เรื่อง รับสมัครสรรหาพนักงานเทศบาลให้ดำรงตำแหน่งสายงานผู้บริหาร ลงวันที่ 5 กุมภาพันธ์ 2564 และประกาศขึ้นบัญชีและยกเลิกบัญชีพนักงานเทศบาลผู้ผ่านการสรรหาให้ดำรงตำแหน่งสายงานผู้บริหาร ลงวันที่ 10 มกราคม 2565 โดยผู้ที่ได้รับ การแต่งตั้งไปก่อนแล้ว ก.ท. ในการประชุมครั้งที่ 7/2565 เมื่อวันที่ 26 กรกฎาคม 2565 ได้มีการคุ้มครองสิทธิ ไม่กระทบกระเทือนถึงการใดที่ผู้ได้รับผลกระทบได้ปฏิบัติตามอำนาจและหน้าที่ และการรับเงินเดือน หรือผลประโยชน์อื่นใดที่ได้รับหรือมีสิทธิได้รับจากทางราชการก่อนมีคำสั่งแต่งตั้งใหม่ ประกอบกับ กรณีผู้ผ่านการสรรหาที่ได้รับการแต่งตั้งไปแล้ว แต่เมื่อมีการจัดเรียงบัญชีรายชื่อผู้ผ่านการสรรหาใหม่ ปรากฏว่าได้รับผลกระทบเนื่องจากมีผู้ผ่านการสรรหาได้ในลำดับก่อนยังไม่ได้รับการแต่งตั้งและกรมส่งเสริม การปกครองท้องถิ่นเปลี่ยนวันแต่งตั้งใหม่จากวันที่ 1 มีนาคม 2565 เป็นวันที่ 3 ตุลาคม 2565 ได้ขอให้ศาลปกครองพิษณุโลกคุ้มครองอายุงานตั้งแต่วันที่ 1 มีนาคม 2565 นั้น ศาลปกครองพิษณุโลก ได้มีคำสั่งไม่รับคำขอให้ศาลมีคำสั่งคุ้มครองชั่วคราวดังกล่าว

4. หารือการนับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อน และแต่งตั้งให้ดำรงตำแหน่งสูงขึ้น และรับโอน

- เห็นชอบให้นับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อน และแต่งตั้งให้ดำรงตำแหน่งสูงขึ้น และรับโอน จำนวน 2 ราย ดังนี้

1. นางสาวธัญทิพย์ ติระพัฒน์

2. นายเอกพงษ์ เงินขาว

5. หารือการแต่งตั้งผู้ผ่านการสรรหาให้ดำรงตำแหน่งสายงานผู้บริหาร

- 1. ประกาศ ก.ถ. เรื่อง กำหนดมาตรฐานกลางการบริหารงานบุคคลส่วนท้องถิ่น (ฉบับที่ 14) ลงวันที่ 26 สิงหาคม พ.ศ. 2563 ข้อ 14 วรรคสอง ได้กำหนดการเลื่อนพนักงานส่วนท้องถิ่น ในตำแหน่งประเภทอื่นเพื่อเปลี่ยนสายงานให้ดำรงตำแหน่งประเภทบริหารท้องถิ่น ต้องผ่านหลักสูตรการอบรม ตามที่คณะกรรมการกลางข้าราชการหรือพนักงานส่วนท้องถิ่นกำหนด โดยมิได้กล่าวถึงตำแหน่งประเภทบริหารอื่น ๆ แต่อย่างใด

2. ประกาศ ก.ท. เรื่อง มาตรฐานทั่วไปเกี่ยวกับการจัดทำมาตรฐานกำหนดตำแหน่ง พนักงานครูและบุคลากรทางการศึกษาเทศบาล (ฉบับที่ 3) พ.ศ. 2565 ลงวันที่ 30 สิงหาคม พ.ศ. 2565 (มีผลใช้บังคับนับตั้งแต่วันที่ 1 ตุลาคม พ.ศ. 2565 เป็นต้นไป) ได้กำหนดมาตรฐานกำหนดตำแหน่ง และคุณสมบัติเฉพาะสำหรับตำแหน่งผู้ดำรงตำแหน่งรองผู้อำนวยการสถานศึกษา ไว้ โดยมิได้กำหนด ให้ต้องผ่านการพัฒนาตามหลักสูตรที่ ก.ท. กำหนด แต่อย่างใด

3. ประกาศ ก.ท. เรื่อง มาตรฐานทั่วไปเกี่ยวกับหลักเกณฑ์และเงื่อนไขการคัดเลือก การบรรจุและแต่งตั้ง การย้าย การโอน การรับโอน การเลื่อนระดับและการเลื่อนขั้นเงินเดือน ลงวันที่ 22 พฤศจิกายน พ.ศ. 2544 ข้อ 15 ผู้ได้รับการแต่งตั้งให้ดำรงตำแหน่งพนักงานเทศบาลตำแหน่งใด ต้องมีคุณวุฒิตรงตามคุณสมบัติเฉพาะสำหรับตำแหน่งในมาตรฐานกำหนดตำแหน่งที่ ก.ท. กำหนด ปริญญา ประกาศนียบัตรวิชาชีพ หรือคุณวุฒิใดเป็นคุณสมบัติเฉพาะสำหรับตำแหน่งให้หมายถึง ปริญญา ประกาศนียบัตรวิชาชีพ หรือคุณวุฒิที่ ก.พ. ก.ค. หรือ ก.ท. รับรอง

ดังนั้น ในการแต่งตั้งบุคคลที่ผ่านการสรรหาให้ดำรงตำแหน่งรองผู้อำนวยการสถานศึกษา มีผลนับตั้งแต่วันที่ 1 ตุลาคม พ.ศ. 2565 เป็นต้นมา จึงไม่จำเป็นต้องเป็นบุคคลที่ผ่านการพัฒนาตามหลักสูตร ที่ ก.ท. กำหนดก่อนแต่อย่างใด สำหรับกรณีพนักงานครูเทศบาล สังกัดเทศบาลนครนนทบุรี จำนวน 8 รายดังกล่าว นายกเทศมนตรีนครนนทบุรีสามารถดำเนินการออกคำสั่งแต่งตั้งให้ดำรงตำแหน่งรองผู้อำนวยการสถานศึกษา มีผลนับตั้งแต่วันที่ 3 ตุลาคม 2565 เป็นต้นไปได้ ตามมาตรฐานกำหนดตำแหน่งและคุณสมบัติเฉพาะ สำหรับตำแหน่งรองผู้อำนวยการสถานศึกษา ของประกาศ ก.ท. เรื่อง มาตรฐานทั่วไปเกี่ยวกับการจัดทำมาตรฐานกำหนดตำแหน่งพนักงานครูและบุคลากรทางการศึกษาเทศบาล (ฉบับที่ 3) พ.ศ. 2565 ลงวันที่ 30 สิงหาคม พ.ศ. 2565

.........................................................................

**สรุปผลการประชุม ก.อบต.**

**ครั้งที่ 3/๒๕66**

**เมื่อวันที่ 30 มีนาคม 2566 เวลา 10.30 น.**

………………………..

 1. ร่างประกาศ ก.อบต. เรื่อง มาตรฐานทั่วไปเกี่ยวกับการสอบคัดเลือกและการคัดเลือกพนักงานส่วนตำบลให้ดำรงตำแหน่งสายงานผู้บริหาร (ฉบับที่ ..) พ.ศ. ....

- เห็นชอบให้พนักงานองค์การบริหารส่วนตำบลตำแหน่งสายงานผู้บริหารผู้ได้รับกระทบ จากการปรับปรุงโครงสร้างส่วนราชการ หรือผู้ที่อยู่ระหว่างการรักษาการในตำแหน่งที่ปรับปรุงระดับ ตำแหน่งสูงขึ้นได้รับการคุ้มครองว่ายังเป็นผู้ดำรงตำแหน่ง ประเภท สายงาน และระดับเดิม ใน 150 วัน นับแต่วันประกาศปรับปรุงโครงสร้างส่วนราชการ หากพ้น 150 วัน ให้กำหนดตำแหน่งรองรับผู้ที่ได้รับผลกระทบจากการปรับปรุงโครงสร้างส่วนราชการตามแนวปฏิบัติที่กำหนด โดยองค์การบริหารส่วนตำบลสามารถย้าย โอน และรับโอนพนักงานส่วนตำบลมาแต่งตั้งให้ดำรงตำแหน่งสายงานผู้บริหารที่ว่างได้ตามประกาศ ก.อบต. เรื่อง มาตรฐานทั่วไปเกี่ยวกับการสอบคัดเลือกและการคัดเลือกพนักงานส่วนตำบลให้ดำรงตำแหน่งสายงานผู้บริหาร พ.ศ. ๒๕๖๐ แก้ไขเพิ่มเติมถึง (ฉบับที่ 6) พ.ศ. 2566

2. การอุทธรณ์ผลการประเมินข้าราชการหรือพนักงานครูและบุคลากรทางการศึกษาองค์กรปกครองส่วนท้องถิ่นเพื่อเลื่อนวิทยฐานะระดับชำนาญการพิเศษ (กรณีเยียวยารอบเดือนตุลาคม 2562 ส่งผลงาน หลังอบรม 3 เดือน)

- ข้าราชการหรือพนักงานครูฯ ดังกล่าว ได้ยื่นขอทบทวนผลการประเมินผลงานฯ ซึ่งเป็นไป ตามสิทธิที่กำหนดไว้ตามพระราชบัญญัติวิธีปฏิบัติราชการทางปกครอง พ.ศ. 2539 และที่แก้ไขเพิ่มเติม มาตรา 3 ซึ่ง ก.อบต. สามารถรับพิจารณาการอุทธรณ์ได้ แต่เมื่อพิจารณาข้อเท็จจริงประกอบแล้วปรากฏว่า ภายหลังจากที่ข้าราชการหรือพนักงานครูฯ ดังกล่าว ได้ทราบผลการประเมินผลงาน “ไม่ผ่าน” จากการยื่นขอรับการประเมินรอบปกติในห้วงเดือนตุลาคม 2562 แล้ว ต่อมาได้เข้ารับการช่วยเหลือ เยียวยา พัฒนาผลงาน และจัดส่งผลงานให้คณะกรรมการประเมินใหม่อีกครั้งแล้ว ตามแนวทางปฏิบัติในการประเมิน ผลงานข้าราชการหรือพนักงานครูและบุคลากรทางการศึกษาท้องถิ่นเพื่อมีหรือเลื่อนเป็นวิทยฐานะชำนาญการพิเศษ (กรณีผู้ขอรับการประเมินมีผลงานที่เกิดจากการปฏิบัติหน้าที่ไม่ผ่านเกณฑ์ประเมิน) ที่ ก.ท. ในการประชุม ครั้งที่ 3/2552 เมื่อวันที่ 30 มีนาคม 2552 กำหนดกระบวนการดูแล ช่วยเหลือ พัฒนา และเยียวยา ซึ่งครั้งนี้เมื่อปรากฏผลการประเมิน “ไม่ผ่าน” ก็ถือว่าได้รับโอกาสและสิทธิในการดูแล ช่วยเหลือ พัฒนา และเยียวยา ที่เหมาะสมตามที่หลักเกณฑ์กำหนดแล้ว จึงไม่เห็นชอบให้มีการพิจารณาอุทธรณ์ผลการประเมินอีก ดังนั้น จึงมีมติให้ยกอุทธรณ์

3. หารือการนับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อนระดับสูงขึ้น

- เห็นชอบให้นับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อนระดับสูงขึ้น จำนวน 1 ราย คือ จ่าสิบเอก สมประสงค์ วรสวาสดิ์

4. หารือแนวทางการดำเนินการทางวินัยพนักงานส่วนตำบล

- ให้หารือต่อคณะกรรมการกฤษฎีกา กรณี ป.ป.ช. ดำเนินการไต่สวนและมีมติชี้มูลความผิด เมื่อพ้นกำหนดระยะเวลา (สามปี) นับแต่วันเริ่มดำเนินการไต่สวน ตามมาตรา 48 แห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. ๒๕๖๑

.........................................................................